23. ΑΝΑΓΚ. ΝΟΜΟΣ υπ’ αριθ. 1648 της 18/22 Μαρτ. 1939 Περί τροποποιήσεως και συμπληρώσεως διατάξεών τινων των Νόμ. 2155 «περί Πρακτικού Γεωργικού Σχολείου Γόρτυνος Μεσσαράς Κρήτης» και 3789 «περί συστάσεως Πρακτικού Γεωργικού Σχολείου εις Αγίους Ασωμάτους Αμαρίου Κρήτης». ΄Αρθρ.8.-1.Αι περί ιατρικής περιθάλψεως των μαθητών των Μέσων Γεωργικών Σχολών και των Κατωτέρων Πρακτικών Γεωργ. Σχολείων ισχύουσαι διατάξεις καταργούνται. Εφεξής η ιατρική περίθαλψις των μαθητών ανατίθεται εις έμπειρον ιατρόν δι’ αποφάσεως του Υπουργού της Γεωργίας, προτάσει του διδακτικού συμβουλίου εκάστης Σχολής, επί μηνιαία αντιμισθία μέχρι δρχ. 600 καταβαλλομένη υπό των οικείων Γεωργ. Ταμείων, εις βάρος των δαπανών λειτουργίας των Σχολών, αναγνωριζομένης και πάσης μέχρι τούδε γενομένης υπό των Γεωργικών Ταμείων δαπάνης δια τον ως άνω σκοπόν. Ο ιατρός ούτος υποχρεούται να διδάσκη εις του μαθητάς των Πρακτικών Γεωργ. Σχολείων στοιχεία υγιεινής. 2.Μέχρι του επί αντιμισθία διορισμού ιατρού, δύνανται οι Διευθυνταί των Μέσων Γεωργ. Σχολών και των Πρακτικών Γεωργ. Σχολείων μετ’ έγκρισιν του Υπουργού της Γεωργίας, να καλούν εκάστοτε έμπειρον ιατρόν, της δαπάνης δια την πληρωμήν των επισκέψεων αυτού βαρυνούσης τον προϋπολογισμόν της Σχολής. 3.Εις περίπτωσιν καθ’ ην λόγω του είδους της ασθενείας ή παθήσεως μαθητού τινος καθίσταται αδύνατος η θεραπεία αυτού υπό του ιατρού της Σχολής και παρίσταται ανάγκη αμέσου επεμβάσεως ειδικού ιατρού, επιτρέπεται βάσει υπευθύνου γνωματεύσεως του θεράποντος ιατρού της Σχολής, χρησιμοποίησις και ετέρου ιατρού ειδικού ή και η εισαγωγή του ασθενούντος μαθητού εις νοσοκομείον της πλησιεστέρας πόλεως, της σχετικής δαπάνης Σελ. 494 βαρυνούσης τον προϋπολογισμόν της Σχολής και μη δυνάμενης να υπερβή δι’ έκαστον μαθητήν και κατά σχολικόν έτος τας 3.000 δραχμών. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 